CELEX: C2005/143/16
Language: sl
Date: 2005-06-11 00:00:00
Title: Sodba Sodišča (četrti senat) z dne 14. aprila 2005 v zadevi C-171/04: Komisija Evropskih skupnosti proti Kraljevini Nizozemski (Neizpolnitev obveznosti države — Direktiva 2001/80/ES — Neizvršitev prenosa)

11.6.2005   
            
            
               SL
            
            
               Uradni list Evropske unije
            
            
               C 143/13
            
         
      SODBA SODIŠČA
   
   (četrti senat)
   z dne 14. aprila 2005
   v zadevi C-171/04: Komisija Evropskih skupnosti proti Kraljevini Nizozemski (1)
   
   (Neizpolnitev obveznosti države - Direktiva 2001/80/ES - Neizvršitev prenosa)
   (2005/C 143/16)
   Jezik postopka: nizozemščina
   V zadevi C-171/04, Komisija Evropskih skupnosti (zastopnika: M. van Beek in G. Valero Jordana) proti Kraljevini Nizozemski (zastopnici: H. Sevenster in J. van Bakel), zaradi tožbe zaradi neizpolnitve obveznosti na podlagi člena 226 ES, vložene dne 5. aprila 2004, je Sodišče (četrti senat), v sestavi K. Lenaerts, predsednik senata, N. Colneric in E. Juhász (poročevalec), sodnika, generalni pravobranilec: M. Poiares Maduro, sodni tajnik: R. Grass, dne 14. aprila 2005 razglasilo sodbo, katere izrek se glasi:
   
               1.
            
            
               Kraljevina Nizozemska s tem, da ni sprejela vseh zakonov in drugih predpisov, potrebnih za uskladitev z Direktivo 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav, ni izpolnila obveznosti iz te direktive.
            
         
               2.
            
            
               Kraljevini Nizozemski se naloži plačilo stroškov.
            
         
      (1)  UL C 106, 30.4.2004.